Source: https://tax-fin-lex.si/Zbirke/SodnaPraksaList?nodeId=ee29bc32-54df-4470-ad6f-175281dd4418
Timestamp: 2019-08-26 09:02:34+00:00

Document:
VSC sodba Cp 29/98
VSC00118
negmotna škoda - telesne bolečine - odmera odškodnine
Odškodnina za negmotno škodo se zaradi preprečitve tako imenovanega "zidanja zahtevkov" praviloma določa v enem znesku.
VSC sklep Cp 201/98
VSC00129
Zahtevek za razveljavitev darilne pogodbe sklenjene med prvotoženo in drugotoženo stranko ni utemeljen, ker sta bili obe toženi stranki v času sklenitve te darilne pogodbe v dobri veri - tako glede pravic tožnice kot tudi glede obveznosti toženke in omogoča tožeči stranki varstvo kot je to sklenjeno med tožečo stranko in prvotoženo stranko.
VSC sodba Cp 83/98
VSC00122
ZOR člen 200, 200/1, 210, 200, 200/1, 210.
negmotna škoda - skaženost - pravno priznana škoda - izvedenina
Skaženost je pravni standard. Za prisojo odškodnine za duševne bolečine zaradi skaženosti je sodna praksa izoblikovala objektivna in subjektivna merila. Vendar odškodnino lahko odmerimo šele, če stopnja bolečin in njihovo trajanje to opravičujeta. Stranka, ki je dolžna povrniti stroške postopka, je dolžna nadomestiti tudi vrednost denarnega zneska (izvedenine), ki jo je ta ob dnevu plačila imel.
VSC sklep Cp 74/98
VSC00108
ZOR člen 27, 27/II, 27, 27/II.
sklenitev pogodbe - obvezna sklenitev pogodbe - RTV naročnina
sklenitev pogodbe in obveznost izpolnjevanja pogodbe (plačevanje RTV naročnine) je po predpisih naložena le imetniku TV sprejemnika, ki ima prebivališče v Republiki Sloveniji
VSL sklep I Cp 347/98
VSL41449
ZTLR člen 77, 77. ZPP (1977) člen 191, 191/1, 191/2, 191/3, 191, 191/1, 191/2, 191/3.
motenje posesti - sprememba tožbe
Ker je rok iz čl. 77 ZTLR prekluziven rok, po izteku tega roka ni več mogoča sprememba tožbe v postopku zaradi motenja posesti.
VSL sklep I Kp 447/98
VSL0020416
ZKP člen 370, 370/2, 439, 439/1, 370, 370/2, 439, 439/1.
bistvena kršitev določb kazenskega postopka - pravica do obrambe - prekršitev pravice do obrambe
S tem, ko sodišče prve stopnje na glavno obravnavo ni vabilo tudi obdolženčevega zagovornika, katerega pooblastilo je bilo v spisu, ter na tej glavni obravnavi brez navzočnosti zagovornika tudi izreklo sodbo, je prekršilo obdolženčevo pravico do obrambe, to pa je moglo vplivati na pravilnost sodbe.
VSL sklep III Cpg 36/98
VSL00752
ZPP (1977) člen 150, 278, 312, 312/1, 378, 378/1, 150, 278, 312, 312/1, 378, 378/1. ZPPSL člen 12, 13, 15, 12, 13, 15.
sklep procesnega vodstva - pravni pouk - smiselna uporaba ZPP v stečaju
Zoper sklepe procesnega vodstva ni pritožbe (glej 2. odstavek 278. člena ZPP) oz. ni posebne pritožbe (glej 5. odstavek 311. člena ZPP). Teh določb, torej objektivnega prava, tudi nepravilni pravni pouk, ki ga je prvostopno sodišče v izpodbijanem sklepu dalo, ne more spremeniti.
VSM sklep Cpg 187/96
VSM00594
ZGD člen 170, 546, 547, 548, 549, 550, 170, 546, 547, 548, 549, 550.
ustanovitev delniške družbe - preoblikovanje družbe
Pri predlagatelju, ki ima znanega ustanovitelja - lastnika ne pridejo v poštev določila zakona o lastninskem preoblikovanju podjetij (Ur.l. RS štev. 55/92 in sl.), pač pa veljajo pogoji, ki jih določa zakon o gospodarskih družbah (ZGD) za ustanovitev delniške družbe tudi za prEoblikovanje le-te iz družbe z omejeno odgovornostjo - torej določilo 170 člena ZGD o petih ustanoviteljih. Izjemo od tega določila lahko določa samo zakon, še zlasti, ko ima ZGD posebna določila o preoblikovanju d.o.o. v d.d. in sicer v členih 546 do 550, kjer ni določila, da ob preoblikovanju ne velja člen 170 ZGD.
VSC sklep Cp 14/98
VSC00117
ZOR člen 173, 174, 173, 174.
povzročitev škode - odgovornost za škodo od nevarne stvari ali nevarne dejavnosti
Za škodo, nastalo pri obveznem izvajanju vaj iz borilnih veščin, ki spadajo med naravne dejavnosti, je odškodninsko odgovoren organizator pouka borilnih veščin.
VSC sklep Cp 483/98
VSC00119
ZZK člen 75, 75.
postopek za vpis v zemljiško knjigo - predlog
Sodišče vpiše v zemljiško knjigo tako hipoteko, kakršna je s pravnim poslom nastala.
VSL sklep I Cp 694/98
VSL41458
ZZZDR člen 76, 76. ZPP (1977) člen 95, 95/2, 141, 142, 421, 421-1, 426, 95, 95/2, 141, 142, 421, 421-1, 426.
Naslovniku ni možno vročiti sodnih pisanj tako, da se vročijo osebi, ki je njegov procesni nasprotnik (gre za nepravilno nadomestno vročitev). Ni dopustna obnova postopka v tistem delu, s katerim je bila pravnomočno razvezana zakonska zveza, ker se na podlagi obnove postopka ne more razveljaviti pravnomočne odločbe o razvezi zakonske zveze. Predlog za obnovo postopka je zato v tem delu zavreči. Če je predlog za obnovo postopka vložen po preteku šestih mesecih od pravnomočnosti odločbe, mora odvetnika stranke, ki predlaga obnovo postopka in tudi odvetnik nasprotne stranke, predložiti novo pooblastilo za zastopanje v postopku obnove postopka.
VSC sklep CP 401/98
VSC00120
ZPP (1977) člen 95, 95/1, 95/1-2, 164, 164/6, 95, 95/1, 95/1-2, 164, 164/6. ZOR člen 379, 379/1, 392, 392/3, 392/5, 379, 379/1, 392, 392/3, 392/5.
zastaranje - pretrganje zastaranja - pooblaščenec - stroški izvršilnega postopka
Uveljavljanje terjatve (izvršilni naslov je sodna poravnava) v izvršilnem postopku pretrga zastaranje. Zastaranje začne teči znova šele od dneva, ko se ta postopek konča. Na podlagi splošnega pooblastila je pooblaščenec upravičen zahtevati izvršbo, če pravica do povračila stroškov ni odvisna od odločbe o glavni stvari, lahko sodišče odloči o teh stroških že med postopkom.
VSL sklep I Cp 768/98
VSL41408
ZPP (1977) člen 153, 153/3, 221a, 223, 153, 153/3, 221a, 223.
dokazno breme - prosti preudarek
Določba 3. odstavka 153. člena ZPP, da sodišče glede na vse okoliščine po prostem prepričanju presodi, kakšen pomen ima to, da stranka ni v roku založila zneska, potrebnega za stroške, praviloma pomeni napotitev na 221.a člen ZPP. Vendar če je sodišče ugotovilo, da ima tožnik pravico do denarnega zneska, pa zaradi neplačila predujma za stroške, izvedbe dokaza o tej višini ni mogoče izvesti, sodišče uporabi prosti preudarek.
VSL sodba II Cp 684/98
VSL41460
ZPP (1977) člen 332, 334, 334/1, 332, 334, 334/1. ZOZP člen 7, 7/2, 7, 7/2.
opravičilo tožene stranke - izdaja in razglasitev sodbe - regresni zahtevek zavarovalnice zoper povzročitelja
Razpravljajoča sodnica je zdravniško potrdilo, s katerim je toženec poskušal opravičiti svoj izostanek s prvega naroka za glavno obravnavo, prejela v svoj predal že po dnevu izdaje sodbe zaradi izostanka. Z izdajo sodbe je bila implicite obsežena tudi njena razglasitev in je bilo tako s tem trenutkom sodišče prve stopnje vezano na svojo odločitev (člen 334/1 ZPP). Zato je kljub dejstvu, da je navedeno zdravniško potrdilo prispelo na sodišče na dan izdaje sodbe, ni moglo več spremeniti (člen 334/1 ZPP). Tožeča stranka v tej pravdi uveljavlja regresni zahtevek na podlagi 2. odstavka 7. člena Zakona o obveznih zavarovanjih v zvezi s škodo, ki jo je povzročil tožnik, ki ni sklenil obveznega zavarovanja - za zneske, ki jih je plačala zavarovancem. Za takšen zahtevek je tožeča stranka tožbi priložila ustrezne listinske dokaze in je zato upravičena do povrnitve zneskov odškodnine, za katere je izkazala, da jih je oškodovancem plačala.
VSL sklep III Cp 255/98
VSL41450
ZIP člen 16, 234, 234/1, 235, 16, 234, 234/1, 235.
izvršljivost - sodba
Pravnomočna sodba ne more nadomestiti kupoprodajne pogodbe, ampak je lahko le podlaga za izvršbo.
VSL sodba II Cp 1163/97
VSL41404
ZTLR člen 43, 43. ZOR člen 154, 154/1, 155, 186, 186/1, 189, 189/1, 154, 154/1, 155, 186, 186/1, 189, 189/1.
tožba solastnika - dokazovanje škode - vsebina tožbe
Tožnik kot solastnik predmetov lahko zahteva izročitev solastnih stvari od toženca, ki je tretja oseba. Tožeča stranka mora dokazati škodo in dejstvo, da škoda izvira iz škodnega razmerja odgovorne osebe.
VSL sklep IV Cpg 19/98
VSL00732
ZGD člen 438, 438/2, 448, 449, 449/4, 438, 438/2, 448, 449, 449/4.
družba z omejeno odgovornostjo - imenovanje in odpoklic poslovodje
Določba 4. odst. 449. čl. ZGD je kogentna le v primeru, če družba z omejeno odgovornostjo tega vprašanja, torej imenovanje in razrešitev poslovodje ni uredila drugače v družbeni pogodbi. Gre za kogentno, vendar subsidiarno zakonsko določbo. ZGD dopušča možnost avtonomne ureditev tega področja z družbeno pogodbo (2. odst. 438. in 448. člen ZGD).
VDS sodba Pdp 733/98
VDS00299
ZPP (1977) člen 354, 354. ZSDU člen 35, 35/1, 35/2, 53, 35, 35/1, 35/2, 53. ZDSS člen 59, 59.
Le tiste pomanjkljivosti pri izvedbi volitev za svet delavcev, ki so bistvene in so vplivale ali bi lahko vplivale na zakonitost volitev, imajo za posledico razveljavitev volitev.
VSK sklep Cp 58/98
VSK00457
ZPP (1977) člen 186, 186/1, 186, 186/1. ZIP člen 243, 243/1, 243, 243/1. SZ člen 121, 121.
tožbeni zahtevek na sklenitev kupoprodajne pogodbe - določnost zahtevka
Tožba na sklenitev kupoprodajne pogodbe je tožba za izjavo volje, ki je po obliki dajatvena, po vsebini pa oblikovalna. Tožbeni zahtevek in na njegovi podlagi izdana sodba se v takem primeru morata glastiti tako, da je tožena stranka dolžna skleniti določeno pogodbo, ker se bo sicer štelo, da je takšna pogodba sklenjena oziroma izjava volje podana, ko postane sodba pravnomočna. To pomeni, da mora biti tožbeni zahtevek in v posledici tega tudi izrek sodbe tako določen, da ima sodbeni izrek vse sestavine pogodbe, katere sklenitev se s tožbo zahteva.
VSM sklep Cpg 52/98
VSM00593
ZOR člen 308, 308. ZPPSL člen 125, 125.
stečaj - izpodbijanje pravnih dejanj - nadomestna izpolnitev
Prodajna pogodba in dogovor o pobotu terjatve na plačilo kupnine iz te prodajne pogodbe z že nastalo terjatvijo upnika nasproti stečajnemu dolžniku, tvorita ekonomsko celoto. Zaradi skupnega ekonomskega namena obeh poslov tvorita oba skupaj enotno in nedeljivo pravno razmerje, katerega pravna narava je, ne glede na zunanjo obliko, ki sta jo stranki dali poslu, nadomestna izpolnitev po prvem odstavku 308. člena Zakona o obligacijskih razmerjih - ZOR. Že v času sklenitve prodajne pogodbe je namreč namen strank takšen, da upnik kupec svoje obveznosti ne bo izpolnil s plačilom kupnine, temveč s pobotom svoje terjatve nasproti dolžniku. Učinek takšnega dogovora je tako enak, kot če bi se stranki dogovorili, da dolžnik svoje obveznosti ne izpolni v denarju, temveč z izročitvijo določenega blaga. V tem primeru je zahtevek za izpodbijanje pravnih dejanj v stečaju dovolj določen, bodisi če stečajni dolžnik izpodbija posel z označbo zunanje oblike, ki sta jo pogodbeni stranki dali poslu bodisi z označbo dejanske pravne narave posla, če pri tem tožnik v zahtevku določno označi, katero blago je bilo predmet izpodbijanega pravnega posla. Do zmanjšanja stečajne mase je prišlo šele zato, ker sta stranki pobotali terjatev tožene stranke s kupnino za izročeno blago.da pomeni plačilo denarne obveznosti z blagom neobičajen način izpolnitve, zato v tem primeru subjektivnega elementa izpodbojnosti ni potrebno posebej dokazovati.

References: ZKP 
 sodišče 
 sodišče 

Sodišče 
 sodišče 
 sodišče 
 sodišče 
 sodišče 
 sodišče 
 sodišče